
 Bytové družstvo Kežmarok

Dohoda o elektronickom doručovaní

   Akreditovaný správca bytových domov

uzatvorená v zmysle ust. §  51 a nasl. Zákona č. 40/1964 Zb. Občianskeho zákonníka

v znení neskorších predpisov (ďalej aj ako „Dohoda“)

Zmluvné strany:

Odosielateľ:
Obchodné meno:

Bytové družstvo Kežmarok



Sídlo:


Hradné námestie 29, 060 01  Kežmarok



IČO:


36168807



Zastúpený:

Ing. Milan Stránsky, riaditeľ – prokurista



(ďalej Bytové družstvo Kežmarok pre účely tejto Dohody ako „Odosielateľ“)


Príjemca:

Titul, meno, priezvisko: 




Dátum narodenia:




Trvalé bydlisko: 




          
 (ďalej Meno a priezvisko pre účely tejto Dohody ako „Príjemca“)





          
 (ďalej Odosielateľ a Príjemca spoločne pre účely tejto Dohody ako „zmluvné strany“)

Uzatvárajú túto Dohodu o elektronickom doručovaní za nasledovných vzájomne dohodnutých podmienok:

1. Predmet dohody

1.1. Predmetom tejto Dohody je zmluvný konsenzus Odosielateľa (v postavení správcu bytového domu) a Príjemcu (v postavení vlastníka bytu a nebytového priestoru / nájomcu bytu vo vlastníctve BD, v bytovom dome) na elektronickom spôsobe doručovania akýchkoľvek a všetkých podaní Odosielateľa adresovaných Príjemcovi, a/ale nie len súvisiacich s bytmi alebo nebytovými priestormi Prijímateľa v bytovom dome.

Adresa bytu


Bytový dom: 





ulica, č. vchodu:


Kmeňové číslo bytu,








resp. variabilný symbol:





mesto: 
1.2. Zmluvné strany sa dohodli, že Odosielateľ odo dňa uzavretia tejto Dohody bude podania (dokumenty) zasielať na vedomie Prijemcovi, a to vrátane podaní odosielaných v zmysle príslušých ustanovení zmluvy o výkone správy bytového domu, ako aj v zmysle príslušných ustanovení zákona č. 182/1933 Z.z. o vlastníctve bytov a nebytových priestorov, v elektronickej forme (prostredníctvom emailovej správy), nie však výlušne, zasielanej na nižšie uvedenú emailovú adresu Príjemcu.
1.3. Príjemca bez výhrad vyhlasuje, že s elektronickým doručovaním podaní Odosielateľa, a to vrátane ročného vyúčtovania zálohových úhrad, ktoré je správca bytového domu povinný doručovať vlastníkom bytov a nebytových priestorov v zmysle ust. §8a. ods.2 zákona č. 182/1993 Z.z., bez výhrad súhlasí.
1.4. Zmluvné strany sa dohodli, že akékoľvek a všetky podania doručované Odosielateľom elektronicky budú doručované do emailovej schránky Príjemcu, resp. budú zasielané na nasledovnú emailovú adresu Príjemcu:


Ak bude podanie odosielateľa zabezpečené proti otvoreniu neoprávnenou osobou, odošle súčasne s podaním Odosielateľ Príjemcovi heslo k otvoreniu elektronického podania (dokumentu) formou SMS správy na číslo mobilného telefónu: 


Alebo iným vhodným spôsobom. Tieto údaje (emailová adresa, číslo mobilného telefónu) budú použité aj pre účely elektronického písomného hlasovania, prípadne elektronického hlasovania na schôdzi vlastníkov bytov.

1.5. Príjemca vyhlasuje, že k emailovej adrese (schránke) a k číslu mobilného telefónu uvedeným v predchádzajúcom bode tejto Dohody má zriadený voľný a neobmedzený prístup a zároveň má vytvorené vhodné technické a softvérové podmienky na preberanie elektronických podaní zasielaných do uvedenej elektronickej schránky.

1.6. Zmluvné strany vyhlasujú, že doručenie akýchkoľvek a všetkých podaní Odosielateľa vo forme emailovej správy do elektronickej schránky Príjemcu v celom rozsahu a s rovnakými právnymi účinkami nahrádza listinné doručovanie podaní prostredníctvom pošty, a to aj v prípade, ak zmluva o výkone správy bytového domu, prípadne všeobecne záväzný právny predpis, vyžaduje doručovanie podaní v listinnej forme (vrátane doporučených listinných zásielok).

2. Osobitné podmienky elektronického doručovania
2.1. Podanie odosielateľa doručované do emailovej schránky Príjemcu sa považuje za doručené nasledujúci kalendárny deň odo dňa odoslania podania, a to aj v prípade, ak sa Príjemca s jeho obsahom reálne neoboznámil. Odo dňa nasledujúceho po doručení podania Príjemcovi (bez ohľadu na reálne prevzatie a oboznámenie sa s obsahom podania) začínajú plynúť všetky zákonné, prípadne zmluvne dohodnuté lehoty.

2.2. Odosielateľ nezodpovedá za nedoručenie, za oneskorené doručenie alebo za nesprávne doručenie podaní v elektronickej forme do emailovej schránky Príjemcu v prípade, ak bol nedostatok doručenia spôsobený nedostatočným, nevhodným alebo nesprávnym technickým a/alebo softvérovým vybavením Príjemcu.
2.3. Príjemca je povinný pri každej zmene svojej emailovej adresy (určenej na doručovanie podaní Odosielateľa), alebo mobilného tel. kontaktu uvedeného v tejto Dohode, túto zmenu bezodkladne písomne, alebo emailom Odosielateľovi oznámiť, a to spolu s novu adresou svojej emailovej schránky a/alebo s novým tel. číslom. V prípade porušenia tejto povinnosti Príjemca v celom rozsahu zodpovedá za prípadnú škodu tým spôsobenú, pričom doručenie elektronického podania Odosielateľom na poslednú známu emailovú adresu Príjemcu sa považuje za riadne doručenie podania.

2.4. Príjemca sa zaväzuje odpovedať na elektronické podanie Odosielateľa primárne rovnako formou emailovej správy odoslanej na príslušnú emailovú adresu: bdkezmarok@bdkezmarok.sk. Odosielateľ však aj naďalej akceptuje doručovanie písomností zo strany Príjemcu aj vo forme listinnej korešpondencie doručovanej spôsobom uvedeným v zmluve o výkone správy alebo prostredníctvom pošty.

3. Záverečné ustanovenia

3.1. Práva a povinnosti zmluvných strán touto Zmluvou neupravené sa riadia príslušnými všeobecne záväznými právnymi predpismi Slovenskej republiky, a to najmä ustanoveniami Občianskeho zákonníka.

3.2. Príjemca berie v celom rozsahu na vedomie, že obsahom záväzku v zmysle tejto Dohody je aj spracovávanie a uchovávanie osobných údajov Príjemcu zo strany Odosielateľa, a to najmä vo vzťahu k evidovaniu emailovej adresy a tel. čísla Príjemcu. Príjemca udeľuje pre účely tejto Dohody svoj výslovný súhlas na spracovanie dotknutých osobných údajov o jeho osobe.

3.3. Dohoda nadobúda platnosť a účinnosť dňom jej podpisu všetkými zmluvnými stranami. Dohoda je vyhotovená v dvoch vyhotoveniach, každý s platnosťou originálu, pričom každá zmluvná strana dostane jeden originál Dohody.

3.4. Ak by niektoré ustanovenia Dohody mali byť neplatnými už v čase jej uzavretia, alebo ak sa stanú neplatnými neskôr po uzavretí Dohody, nie je tým dotknutá platnosť ostatných ustanovení Dohody.

3.5. Zmluvné strany prehlasujú, že si Dohodu prečítali, tejto Dohode porozumeli, túto uzatvorili dobrovoľne, vážne, bez nátlaku a na znak, že súhlasia s jej obsahom a obsah zodpovedá ich skutočnej a slobodnej vôli, túto dnešného dňa i vlastnoručne podpísali. Zmluvné strany výslovne vyhlasujú, že všetky podmienky v tejto Dohode uvedené boli medzi zmluvnými stranami individuálne dojednané a predstavujú ich prejav slobodnej vôle, vykonaný vážne, bez tiesne či právne významného omylu.

3.6. Príjemca môže súhlas s elektronickou komunikáciou kedykoľvek odvolať:
( osobne v sídle Odosielateľa
( písomne zaslaním na adresu: Bytové družstvo Kežmarok, Hradné námestie 29, 060 01  Kežmarok

( elektronicky z e-mailovej adresy, ktorú Príjemca určil v tejto Dohode na emailovú adresu: bdkezmarok@bdkezmarok.sk
Odosielateľ:







Príjemca:

  Dátum: .....................................................................


    Dátum: .......................................................................
..........................................................................................


.......................................................................................

Bytové družstvo Kežmarok





Meno a priezvisko, podpis

Ing. Milan Stránsky, riaditeľ - prokurista

